***Проект!***

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА №15 ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ВЪЛЧЕДРЪМ**

*(Приета на основание чл.21, ал.(2) от ЗМСМА, с решение № 23, протокол № 4 от 25.01.2008г. на Общински съвет гр.Вълчедръм, изм. и доп. с Решение № 139, протокол № 17/16.12.2008г., изм. с Решение № 213, протокол №29/11.12.2009г., изм. с Решение № 322, протокол № 44/31.01.2011г., доп. с Решение № 12, протокол № 4/16.12.2011г., изм. и доп. с Решение № 260, протокол № 34/24.01.2014 г., изм. и доп. с Решение № 295, протокол № 38/04.04.2014 г., изм. и доп. с Решение № 214, протокол № 23/25.05.2017г.)*

**§ 1.** Разпоредбата на чл.7 се изменя, както следва:

„Думите „сгради и поземлени имоти“ се заменят с „поземлени имоти, сгради и самостоятелни обекти в сгради“.

**§2.** Разпоредбата на чл**.**9 се изменя, както следва:

**„**След думите „вещно право“ се добавя „на ползване“.

**§3.** В чл.19 се създава нова ал.3 със следния текст:

„В случай че е установено деклариране на повече от едно основно жилище, облекченията по ал.1 и ал.2 не се прилагат и данъкът определен по чл.15 се дължи в пълен размер за всяко жилище.“

**§4.** Разпоредбата на чл.30 се изменя, както следва:

1. Досегашният текст става ал. 1;

2. Създава се ал. 2: „(2) На основата на данъчната оценка, послужила за определяне на данъка по ал. 1, служителят в общинската администрация определя дължимия годишен данък и го съобщава на всеки наследник или заветник.“

**§5.** Разпоредбата на чл.37 се изменя, както следва:

1. В ал.2 думите „а в останалите случаи - в двумесечен срок от получаване на имуществото, след подаване на декларация по чл. 49, ал.3 от Закона за местните данъци и такси.“ се заменят с текста „а в случаите по чл. 44, ал. 3 от Закона за местните данъци и такси - към момента на издаване на акта, удостоверяващ правото на собственост, който подлежи на вписване.“

2. Ал.3 се отменя.

**§6.** Разпоредбата на чл.40 се изменя, както следва:

І.Създава се нова ал.1 със следния текст:

ал.1.Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.

ІІ. Създава се нова ал.2със следния текст**:**

ал.2. Данните по ал. 1 се предоставят от Министерството на финансите на общините:

1. ежедневно – чрез изградена и функционираща автоматизирана връзка между Министерството на финансите и софтуерния продукт за администриране на местните данъци и такси на съответната община за обмен на данните от регистъра на пътните превозни средства, поддържан от 6 Министерството на вътрешните работи, или

2. ежемесечно – на електронен носител.

ІІІ. Създава нова ал.3със следния текст**:**

(3) Алинея 1 не се прилага, когато:

1. пътното превозно средство е придобито по наследство;

2. пътното превозно средство е собственост на повече от едно лице;

3.собственикът/собствениците на пътното превозно средство няма/нямат постоянен адрес, съответно седалище на територията на страната;

4. са налице основания за предявяване право на освобождаване от данък.

ІV. Текстът на чл.40 става ал.4 на чл.40.

**§7.** Разпоредбата на чл.41 се изменя, както следва:

І.В ал.1. За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по следната формула:

ГДПС = ИмК x ЕК,

където:

ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

ИмК е имуществен компонент, който се определя по реда на т.1;

ЕК е екологичен компонент, който се определя по реда на т. 2

1. Имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

ИмК = СkW x Кгп,

където:

СkW е частта от стойността на данъка в зависимост от мощността на двигателя, която се определя от мощността на двигателя и размера на данъка

а) до 55 kW включително – 0,34 за 1 kW;

б) над 55 kW до 74 kW включително – 0,54 за 1 kW;

в) над 74 kW до 110 kW включително – 1,10 за 1 kW;

г) над 110 kW до 150 kW включително – 1,23 за 1 kW;

д) над 150 kW до 245 kW включително – 1,60 за 1 kW;

е) над 245 kW – 2,10 за 1 kW;

Кгп е коригиращ коефициент за годината на производство на автомобила в следните размери

|  |  |
| --- | --- |
| **Брой на годините от годината на производство, включително годината на производство** | **Коефициент** |
| Над 20 години | 1,1 |
| Над 15 до 20 години включително | 1,0 |
| Над 10 до 15 години включително | 1,3 |
| Над 5 до 10 години включително | 1,5 |
| До 5 години включително | 2,3 |

2. Екологичният компонент се определя в зависимост от екологичната категория на автомобила с наредбата по чл. 1, ал. 2 в следните граници:

|  |  |
| --- | --- |
| **Екологична категория** | **Коефициент** |
| без екологична категория, с екологични категории "Евро 1" и "Евро 2" | 1,10 |
| "Евро 3" | 1,00 |
| "Евро 4" | 0,80 |
| "Евро 5" | 0,60 |
| "Евро 6" и "ЕЕV" | 0,40 |

ІІ. В ал.2. Данъкът за ремаркета на леки и товарни автомобили с технически допустима максимална маса не повече от 3,5 т в размер, както следва:

1. товарно ремарке – 5,00 лв.

2. къмпинг ремарке – 10,00 лв.

ІІІ. В ал.3. Данъкът за мотопеди е в размер 10,00лв., а за мотоциклети – в размер, както следва:

1. до 125 куб. см включително – 12,00 лв.

2. над 125 до 250 куб. см включително – 25,00 лв.

3. над 250 до 350 куб. см включително – 35,00 лв.

4. над 350 до 490 куб. см включително – 50,00 лв.

5. над 490 до 750 куб. см включително – 75,00 лв.

6. над 750 куб. см – 100,00лв.

ІV. В ал.4. данъка за триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. Относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък «Регламент (ЕС) № 168/2013», на базата на общото тегло в размер, както следва:

1. до 400 кг. Включително – 4,00 лв.

2. над 400 кг. – 6,00 лв.

V. В ал.5. Данъкът за автобуси се определя в зависимост от броя на местата за сядане:

1. до 22 места, вкл. мястото на водача – 50,00 лв.

2. над 22 места, вкл. мястото на водача – 100,00 лв.

VІ. В ал.6. Данъкът за товарен автомобил с технически допустима максимална маса над 3,5 т, но не повече от 12т, в размер от 10,00лв. за всеки започнати 750 кг товароносимост

VІІ. В ал.7. Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

| **Брой оси на седловия влекач/влекача за ремарке** | **Допустима максимална маса на състава от превозни средства, посочена в свидетелството за регистрация на влекача (в тона):** | | **Данък (в лева)** | |
| --- | --- | --- | --- | --- |
| **равна или повече от** | **по-малка от** | **задвижваща ос/оси с пневматично или с окачване, прието за еквивалентно на пневматичното** | **други системи за окачване на задвижващата ос/оси** |
| А) с две оси | - | 18 | 8,00 | 28,00 |
|  | 18 | 20 | 28,00 | 64,00 |
|  | 20 | 22 | 64,00 | 147,00 |
|  | 22 | 25 | 190,00 | 342,00 |
|  | 25 | 26 | 342,00 | 600,00 |
|  | 26 | 28 | 342,00 | 600,00 |
|  | 28 | 29 | 331,00 | 399,00 |
|  | 29 | 31 | 399,00 | 655,00 |
|  | 31 | 33 | 655,00 | 909,00 |
|  | 33 | 38 | 909,00 | 1 381,00 |
|  | 38 | - | 1 007,00 | 1 369,00 |
| Б) с три и повече оси | 36 | 38 | 640,00 | 888,00 |
|  | 38 | 40 | 888,00 | 1 228,00 |
|  | 40 | - | 1 228,00 | 1 817,00 |

VІІІ. В ал.8. Данъкът за специализирани строителни машини (бетоновози, бетон-помпи и други), автокранове, специализирани ремаркета за превоз на тежки или извънгабаритни товари и други специални автомобили, без тролейбусите, е в размер от 50,00 лв.

ІХ. В ал.9. Данъкът за автокранове с товароподемност над 40 тона, специализирани ремаркета за превоз на тежки или извънгабаритни товари с товароподемност над 40 тона е в размер 100,00лв.

Х. В ал.10. Данъкът за трактори е в размери, както следва:

1. от 11 kW до 18 kW включително – 5,00 лв.

2. над 18 kW до 37 kW включително – 7,00 лв.

3. над 37 kW – 10,00 лв.

ХІ. В ал.11. Данъкът за други самоходни машини е в размер – 25,00 лв.

ХІІ. В ал.1.) данъка за моторни шейни и четириколесни превозни средства, пределении в чл. 4 от Регламент (ЕС) № 168/2013, в размер от 30,00 лв.

ХІІІ. В ал.13. Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

|  |  |  |  |  |
| --- | --- | --- | --- | --- |
| **Брой оси на моторното превозно средство** | **Допустима максимална маса** | | **Данък (в лв.)** | |
| **равна или повече от** | **по-малка от** | **задвижваща ос/оси с пневматично или с окачване, прието за еквивалентно на пневматичното** | **други системи за окачване на задвижващата ос/оси** |
| А) с две оси | 12 | 13 | 30,00 | 61,00 |
|  | 13 | 14 | 61,00 | 168,00 |
|  | 14 | 15 | 168,00 | 237,00 |
|  | 15 | - | 237,00 | 536,00 |
| Б) с три оси | 15 | 17 | 61 ,00 | 106,00 |
|  | 17 | 19 | 106,00 | 217,00 |
|  | 19 | 21 | 217,00 | 282,00 |
|  | 21 | 23 | 282,00 | 434,00 |
|  | 23 | - | 434,00 | 675,00 |
| В) с четири оси | 23 | 25 | 282,00 | 286,00 |
|  | 25 | 27 | 286,00 | 446,00 |
|  | 27 | 29 | 446,00 | 708,00 |
|  | 29 | - | 708,00 | 1 050,00 |

ХІV. В ал.14. Когато в регистъра по чл. 54, ал. 1 от ЗМДТ няма данни за екологичната категория на моторното превозно средство, се приема, че превозното средство е без екологична категория”

**§8.** В чл.45 се правят следните изменения:

1. Ал. 1 се отменя;

2. В ал.2.„За мотопеди и мотоциклети с мощност на двигателя до 74 kW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващите на екологични категории, по-високи от „Евро 4“ – с 60 на сто намаление от определения по чл. 41, ал. 3 данък.“

**§9.** Разпоредбата на чл.45 се изменя, както следва:

1. В ал.3. За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответстващите на „Евро 5“, „Евро 6“ и „ЕЕV“ – с 50 на сто намаление от определения по чл.41, ал. 5, 6, 7 и 13 данък.“
2. В ал.5. Когато в регистъра по чл. 54, ал. 1 от ЗМДТ няма данни за екологичната категория на моторното превозно средство, се приема, че превозното средство е без екологична категория.“

**§10 .** Разпоредбата на чл. 47 се изменя, както следва:

„Чл.47. Данъкът се внася в приход на бюджета на общината по постоянния адрес, съответно седалището на собственика, а в случаите по чл. 54, ал. 5 ЗМТД – в приход на общината по регистрация на превозното средство.“

**§11 .** В „Раздел Преходни и заключителни разпоредби” се създава нов §5. със следния текст:

„За всички неуредени въпроси в настоящата Наредба, свързани с местните данъци се спазват разпоредбите на Закона за местните данъци и такси.”